CELEX: 32017D0888
Language: sk
Date: 2017-05-22 00:00:00
Title: Vykonávacie rozhodnutie Komisie (EÚ) 2017/888 z 22. mája 2017, ktorým sa mení rozhodnutie 2003/467/ES, pokiaľ ide o úradný status talianskeho regiónu Umbria bez výskytu tuberkulózy a úradný status Poľska bez výskytu enzootickej bovinnej leukózy, ktorým sa mení rozhodnutie 2004/558/ES, pokiaľ ide o status Nemecka bez výskytu infekčnej bovinnej rinotracheitídy a ktorým sa mení rozhodnutie 2008/185/ES, pokiaľ ide o štatút určitých regiónov Poľska bez výskytu Aujeszkého choroby a schválenie programov na eradikáciu Aujeszkého choroby v prípade talianskeho regiónu Benátsko [oznámené pod číslom C(2017) 3239] (Text s významom pre EHP )

24.5.2017   
            
            
               SK
            
            
               Úradný vestník Európskej únie
            
            
               L 135/27
            
         VYKONÁVACIE ROZHODNUTIE KOMISIE (EÚ) 2017/888
   z 22. mája 2017,
   ktorým sa mení rozhodnutie 2003/467/ES, pokiaľ ide o úradný status talianskeho regiónu Umbria bez výskytu tuberkulózy a úradný status Poľska bez výskytu enzootickej bovinnej leukózy, ktorým sa mení rozhodnutie 2004/558/ES, pokiaľ ide o status Nemecka bez výskytu infekčnej bovinnej rinotracheitídy a ktorým sa mení rozhodnutie 2008/185/ES, pokiaľ ide o štatút určitých regiónov Poľska bez výskytu Aujeszkého choroby a schválenie programov na eradikáciu Aujeszkého choroby v prípade talianskeho regiónu Benátsko
   
      
         [oznámené pod číslom C(2017) 3239]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 9 ods. 2 a 10 ods. 2, ako aj odsek 4 jej prílohy A.I a kapitolu I oddiel E jej prílohy D,
   keďže:
   
               (1)
            
            
               V smernici 64/432/EHS sa stanovujú pravidlá obchodovania s hovädzím dobytkom a ošípanými v rámci Únie a podmienky, na základe ktorých môže byť členský štát alebo jeho región úradne vyhlásený bez výskytu tuberkulózy alebo úradne vyhlásený bez výskytu enzootickej leukózy, pokiaľ ide o stáda hovädzieho dobytka.
            
         
               (2)
            
            
               V rozhodnutí Komisie 2003/467/ES (2) sa stanovuje, že regióny členských štátov uvedené v kapitole 2 jeho prílohy I sú vyhlásené za regióny úradne bez výskytu tuberkulózy, pokiaľ ide o stáda hovädzieho dobytka. Taliansko predložilo Komisii dokumentáciu, ktorou sa preukazuje, že región Umbria spĺňa podmienky stanovené v smernici 64/432/EHS, aby mohol byť úradne uznaný ako región bez výskytu tuberkulózy, pokiaľ ide o stáda hovädzieho dobytka. Na základe toho by sa mal región Umbria uviesť v kapitole 2 prílohy I k rozhodnutiu 2003/467/ES. Príloha I k rozhodnutiu 2003/467/ES by sa preto mala zodpovedajúcim spôsobom zmeniť.
            
         
               (3)
            
            
               V rozhodnutí 2003/467/ES sa okrem toho stanovuje, že členské štáty a ich regióny uvedené v kapitolách 1 a 2 prílohy III k danému rozhodnutiu sú úradne prehlásené za členské štáty a regióny bez výskytu enzootickej bovinnej leukózy, pokiaľ ide o stáda hovädzieho dobytka. Všetky regióny Poľska s výnimkou deviatich powiatov vojvodstva zachodniopomorskieho sú v súčasnosti uvedené v danom rozhodnutí ako regióny úradne bez výskytu enzootickej bovinnej leukózy. Poľsko predložilo Komisii dokumentáciu, ktorou sa preukazuje, že uvedených zostávajúcich deväť powiatov spĺňa podmienky stanovené v smernici 64/432/EHS, aby mohli byť úradne uznané ako regióny bez výskytu enzootickej bovinnej leukózy, pokiaľ ide o stáda hovädzieho dobytka. Poľsko na základe toho požiadalo, aby bolo jeho celé územie úradne uznané za územie bez výskytu enzootickej bovinnej leukózy.
            
         
               (4)
            
            
               Poľsko by sa preto malo uviesť ako členský štát úradne bez výskytu enzootickej bovinnej leukózy v kapitole 1 prílohy III k rozhodnutiu 2003/467/ES a zápis týkajúci sa uvedeného členského štátu v kapitole 2 uvedenej prílohy by sa mal vypustiť. Príloha III k rozhodnutiu 2003/467/ES by sa preto mala zodpovedajúcim spôsobom zmeniť.
            
         
               (5)
            
            
               V článku 9 smernice 64/432/EHS sa uvádza, že členský štát, ktorý má povinný národný program kontroly pre infekčnú rinotracheitídu hovädzieho dobytka alebo Aujeszkého chorobu, môže svoj program predložiť Komisii na schválenie. V uvedenom článku sa takisto stanovuje, že pri obchodovaní s hovädzím dobytkom a ošípanými v rámci Únie možno vyžadovať dodatočné záruky.
            
         
               (6)
            
            
               V článku 10 smernice 64/432/EHS sa stanovuje, že ak členský štát usúdi, že jeho územie alebo časť jeho územia je bez výskytu infekčnej rinotracheitídy hovädzieho dobytka alebo Aujeszkého choroby, má Komisii predložiť vhodné podporné doklady. V uvedenom článku sa takisto stanovuje, že pri obchodovaní s hovädzím dobytkom a ošípanými v rámci Únie možno vyžadovať dodatočné záruky.
            
         
               (7)
            
            
               Rozhodnutím Komisie 2004/558/ES (3) sa schvaľujú programy kontroly a eradikácie infekčnej bovinnej rinotracheitídy, ktorú spôsobuje bovinný herpesvírus typu 1 (BHV1), predložené členskými štátmi uvedenými v prílohe I k uvedenému rozhodnutiu v prípade regiónov tých členských štátov, ktoré sa uvádzajú v danej prílohe a na ktoré sa vzťahujú dodatočné záruky v súvislosti s infekčnou bovinnou rinotracheitídou v súlade s článkom 9 smernice 64/432/EHS. V prílohe II k rozhodnutiu 2004/558/ES sa okrem toho uvádza zoznam regiónov členských štátov, ktoré sa považujú za regióny bez výskytu BHV1 a na ktoré sa vzťahujú dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS.
            
         
               (8)
            
            
               Regierungsbezirke Kolín a Düsseldorf v nemeckej spolkovej krajine Severné Porýnie-Vestfálsko sa v súčasnosti uvádzajú v prílohe I k rozhodnutiu 2004/558/ES. Uvedené dva regióny sú poslednými zostávajúcimi regiónmi Nemecka, ktoré zatiaľ neboli uznané ako regióny bez výskytu BHV1.
            
         
               (9)
            
            
               Nemecko teraz predložilo Komisii podporné doklady, na základe ktorých sa majú Regierungsbezirke Kolín a Düsseldorf uznať ako regióny bez výskytu BHV1. Nemecko následne požiadalo, aby sa jeho celé územie považovalo za oblasť bez výskytu BHV1 a aby sa naň uplatňovali dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS.
            
         
               (10)
            
            
               Z hodnotenia podporných dokladov predložených Nemeckom vyplýva, že Regierungsbezirke Kolín a Düsseldorf by sa už nemali uvádzať v zozname v prílohe I k rozhodnutiu 2004/558/ES a zápis týkajúci sa Nemecka v prílohe II k danému rozhodnutiu by sa mal zmeniť tak, aby zahŕňal všetky regióny uvedeného členského štátu. Prílohy I a II k rozhodnutiu 2004/558/ES by sa preto mali zodpovedajúcim spôsobom zmeniť.
            
         
               (11)
            
            
               V rozhodnutí Komisie 2008/185/ES (4) sa stanovujú dodatočné záruky pri premiestňovaní ošípaných medzi členskými štátmi. Uvedené záruky súvisia s klasifikáciou členských štátov podľa ich štatútu týkajúceho sa Aujeszkého choroby. V prílohe I k rozhodnutiu 2008/185/ES sa uvádzajú členské štáty alebo ich regióny, ktoré sú bez výskytu Aujeszkého choroby a v ktorých je očkovanie zakázané, a v prílohe II k danému rozhodnutiu sa uvádzajú členské štáty alebo ich regióny, v ktorých sa realizujú schválené národné programy kontroly na eradikáciu Aujeszkého choroby.
            
         
               (12)
            
            
               Taliansko predložilo Komisii podporné doklady na schválenie svojho programu kontroly na eradikáciu Aujeszkého choroby v regióne Benátsko, na základe ktorých by sa mal tento región náležite uvádzať v zozname v prílohe II k rozhodnutiu 2008/185/ES. Z hodnotenia uvedených podporných dokladov vyplýva, že región Benátsko by sa mal uvádzať v zozname v prílohe II k rozhodnutiu 2008/185/ES. Príloha II k rozhodnutiu 2008/185/ES by sa preto mala zodpovedajúcim spôsobom zmeniť.
            
         
               (13)
            
            
               V súčasnosti sa v zozname v prílohe II k rozhodnutiu 2008/185/ES uvádza celé územie Poľska. Poľsko teraz predložilo Komisii podporné doklady, na základe ktorých sa majú regióny augustowski, białostocki, Białystok, bielski, hajnowski, moniecki, sejneński, siemiatycki, sokólski, suwalski a Suwałki považovať za regióny bez výskytu Aujeszkého choroby a na základe ktorých by sa mali uvedené regióny náležite uvádzať v zozname v prílohe I k rozhodnutiu 2008/185/ES. Z hodnotenia uvedených podporných dokladov vyplýva, že uvedené regióny by sa už nemali uvádzať v zozname v prílohe II k rozhodnutiu 2008/185/ES, ale mali by sa uvádzať v prílohe I k uvedenému rozhodnutiu. Prílohy I a II k rozhodnutiu 2008/185/ES by sa preto mali zodpovedajúcim spôsobom zmeniť.
            
         
               (14)
            
            
               Rozhodnutia 2003/467/ES, 2004/558/ES a 2008/185/ES by sa preto mali zodpovedajúcim spôsobom zmeniť.
            
         
               (15)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Prílohy I a III k rozhodnutiu 2003/467/ES sa menia v súlade s prílohou I k tomuto rozhodnutiu.
   Článok 2
   Prílohy I a II k rozhodnutiu 2004/558/ES sa menia v súlade s prílohou II k tomuto rozhodnutiu.
   Článok 3
   Prílohy I a II k rozhodnutiu 2008/185/ES sa menia v súlade s prílohou III k tomuto rozhodnutiu.
   Článok 4
   Toto rozhodnutie je určené členským štátom.
   
      V Bruseli 22. mája 2017
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES 121, 29.7.1964, s. 1977/64.
   
      (2)  Rozhodnutie Komisie 2003/467/ES z 23. júna 2003 ustanovujúce úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov (Ú. v. EÚ L 156, 25.6.2003, s. 74).
   
      (3)  Rozhodnutie Komisie 2004/558/ES z 15. júla 2004 o zavedení smernice Rady 64/432/EHS týkajúcej sa dodatočných záruk v rámci Spoločenstva pri obchodovaní s hovädzími zvieratami vzhľadom na infekčnú bovinnú rinotracheitídu a schválenie programov na jej zničenie, navrhnutých niektorými členskými štátmi (Ú. v. EÚ L 249, 23.7.2004, s. 20).
   
      (4)  Rozhodnutie Komisie 2008/185/ES z 21. februára 2008 o dodatočných zárukách v obchode s ošípanými v rámci Spoločenstva, pokiaľ ide o Aujeszkého chorobu, a o kritériách na poskytovanie informácií o tejto chorobe (Ú. v. EÚ L 59, 4.3.2008, s. 19).
   
      PRÍLOHA I
      Prílohy I a III k rozhodnutiu 2003/467/ES sa menia takto:
      
                  1.
               
               
                  V kapitole 2 prílohy I sa zápis týkajúci sa Talianska nahrádza takto:
                  „V Taliansku:
                  
                              —
                           
                           
                              región Abruzzo: provincia Pescara,
                           
                        
                              —
                           
                           
                              provincia Bolzano,
                           
                        
                              —
                           
                           
                              región Emilia-Romagna,
                           
                        
                              —
                           
                           
                              región Friuli-Venezia Giulia,
                           
                        
                              —
                           
                           
                              región Lazio: provincie Rieti, Viterbo,
                           
                        
                              —
                           
                           
                              región Ligúria,
                           
                        
                              —
                           
                           
                              región Lombardsko,
                           
                        
                              —
                           
                           
                              región Marky: provincie Ancona, Ascoli Piceno, Fermo, Pesaro-Urbino,
                           
                        
                              —
                           
                           
                              región Piemont,
                           
                        
                              —
                           
                           
                              región Sardínia: provincie Cagliari, Medio-Campidano, Ogliastra, Olbia-Tempio, Oristano,
                           
                        
                              —
                           
                           
                              región Toskánsko,
                           
                        
                              —
                           
                           
                              provincia Trident,
                           
                        
                              —
                           
                           
                              región Umbria,
                           
                        
                              —
                           
                           
                              región Benátsko.“
                           
                        
            
                  2.
               
               
                  Príloha III sa mení takto:
                  
                              a)
                           
                           
                              Kapitola 1 sa nahrádza takto:
                              
                                 „KAPITOLA 1
                              
                              
                                 Členské štáty úradne bez výskytu enzootickej bovinnej leukózy
                              
                              
                                          Kód ISO
                                       
                                       
                                          Členský štát
                                       
                                    
                                          BE
                                       
                                       
                                          Belgicko
                                       
                                    
                                          CZ
                                       
                                       
                                          Česká republika
                                       
                                    
                                          DK
                                       
                                       
                                          Dánsko
                                       
                                    
                                          DE
                                       
                                       
                                          Nemecko
                                       
                                    
                                          EE
                                       
                                       
                                          Estónsko
                                       
                                    
                                          IE
                                       
                                       
                                          Írsko
                                       
                                    
                                          ES
                                       
                                       
                                          Španielsko
                                       
                                    
                                          CY
                                       
                                       
                                          Cyprus
                                       
                                    
                                          LV
                                       
                                       
                                          Lotyšsko
                                       
                                    
                                          LT
                                       
                                       
                                          Litva
                                       
                                    
                                          LU
                                       
                                       
                                          Luxembursko
                                       
                                    
                                          NL
                                       
                                       
                                          Holandsko
                                       
                                    
                                          AT
                                       
                                       
                                          Rakúsko
                                       
                                    
                                          PL
                                       
                                       
                                          Poľsko
                                       
                                    
                                          SI
                                       
                                       
                                          Slovinsko
                                       
                                    
                                          SK
                                       
                                       
                                          Slovensko
                                       
                                    
                                          FI
                                       
                                       
                                          Fínsko
                                       
                                    
                                          SE
                                       
                                       
                                          Švédsko
                                       
                                    
                                          UK
                                       
                                       
                                          Spojené kráľovstvo“
                                       
                                    
                        
                              b)
                           
                           
                              V kapitole 2 sa vypúšťa celý zápis týkajúci sa Poľska.
                           
                        
            
   
      PRÍLOHA II
      Prílohy I a II k rozhodnutiu 2004/558/ES sa nahrádzajú takto:
      „
            PRÍLOHA I
            
                        Členské štáty
                     
                     
                        Regióny členských štátov, na ktoré sa vzťahujú dodatočné záruky v súvislosti s infekčnou bovinnou rinotracheitídou v súlade s článkom 9 smernice 64/432/EHS
                     
                  
                        Belgicko
                     
                     
                        všetky regióny
                     
                  
                        Česká republika
                     
                     
                        všetky regióny
                     
                  
                        Taliansko
                     
                     
                        región Friuli-Venezia Giulia
                        autonómna provincia Trento
                     
                  
                        Luxembursko
                     
                     
                        všetky regióny
                     
                  
         
            PRÍLOHA II
            
                        Členské štáty
                     
                     
                        Regióny členských štátov, na ktoré sa vzťahujú dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS
                     
                  
                        Dánsko
                     
                     
                        všetky regióny
                     
                  
                        Nemecko
                     
                     
                        všetky regióny
                     
                  
                        Taliansko
                     
                     
                        región Valle d'Aosta
                        autonómna provincia Bolzano
                     
                  
                        Rakúsko
                     
                     
                        všetky regióny
                     
                  
                        Fínsko
                     
                     
                        všetky regióny
                     
                  
                        Švédsko
                     
                     
                        všetky regióny
                     
                  
                        Spojené kráľovstvo
                     
                     
                        Jersey
                     
                  “
   
   
      PRÍLOHA III
      Prílohy I a II k rozhodnutiu 2008/185/ES sa nahrádzajú takto:
      „
            PRÍLOHA I
            
               Členské štáty alebo ich regióny, ktoré sú bez výskytu Aujeszkého choroby a v ktorých je očkovanie zakázané
            
            
                        Kód ISO
                     
                     
                        Členský štát
                     
                     
                        Regióny
                     
                  
                        BE
                     
                     
                        Belgicko
                     
                     
                        všetky regióny
                     
                  
                        CZ
                     
                     
                        Česká republika
                     
                     
                        všetky regióny
                     
                  
                        DK
                     
                     
                        Dánsko
                     
                     
                        všetky regióny
                     
                  
                        DE
                     
                     
                        Nemecko
                     
                     
                        všetky regióny
                     
                  
                        IE
                     
                     
                        Írsko
                     
                     
                        všetky regióny
                     
                  
                        FR
                     
                     
                        Francúzsko
                     
                     
                        departementy Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines
                     
                  
                        IT
                     
                     
                        Taliansko
                     
                     
                        autonómna provincia Bolzano
                     
                  
                        CY
                     
                     
                        Cyprus
                     
                     
                        všetky regióny
                     
                  
                        LU
                     
                     
                        Luxembursko
                     
                     
                        všetky regióny
                     
                  
                        HU
                     
                     
                        Maďarsko
                     
                     
                        všetky regióny
                     
                  
                        NL
                     
                     
                        Holandsko
                     
                     
                        všetky regióny
                     
                  
                        AT
                     
                     
                        Rakúsko
                     
                     
                        všetky regióny
                     
                  
                        PL
                     
                     
                        Poľsko
                     
                     
                        vojvodstvo podlaskie, tieto powiaty: augustowski, białostocki, Białystok, bielski, hajnowski, moniecki, sejneński, siemiatycki, sokólski, suwalski, Suwałki
                     
                  
                        SI
                     
                     
                        Slovinsko
                     
                     
                        všetky regióny
                     
                  
                        SK
                     
                     
                        Slovensko
                     
                     
                        všetky regióny
                     
                  
                        FI
                     
                     
                        Fínsko
                     
                     
                        všetky regióny
                     
                  
                        SE
                     
                     
                        Švédsko
                     
                     
                        všetky regióny
                     
                  
                        UK
                     
                     
                        Spojené kráľovstvo
                     
                     
                        všetky regióny
                     
                  
         
            PRÍLOHA II
            
               Členské štáty alebo ich regióny, v ktorých sa realizujú schválené národné programy kontroly na eradikáciu Aujeszkého choroby
            
            
                        Kód ISO
                     
                     
                        Členský štát
                     
                     
                        Regióny
                     
                  
                        ES
                     
                     
                        Španielsko
                     
                     
                        všetky regióny
                     
                  
                        IT
                     
                     
                        Taliansko
                     
                     
                        región Friuli-Venezia Giulia
                        región Benátsko
                     
                  
                        LT
                     
                     
                        Litva
                     
                     
                        všetky regióny
                     
                  
                        PL
                     
                     
                        Poľsko
                     
                     
                        vojvodstvo dolnośląskie: všetky powiaty;
                        vojvodstvo kujawsko-pomorskie: všetky powiaty;
                        vojvodstvo lubelskie: všetky powiaty;
                        vojvodstvo lubuskie: všetky powiaty;
                        vojvodstvo łódzkie: všetky powiaty;
                        vojvodstvo małopolskie: všetky powiaty;
                        vojvodstvo mazowieckie: všetky powiaty;
                        vojvodstvo opolskie: všetky powiaty;
                        vojvodstvo podkarpackie: všetky powiaty;
                        vojvodstvo podlaskie, tieto powiaty: grajewski, kolneński, łomżyński, Łomża, wysokomazowiecki, zambrowski.
                        vojvodstvo pomorskie: všetky powiaty;
                        vojvodstvo śląskie: všetky powiaty;
                        vojvodstvo świętokrzyskie: všetky powiaty;
                        vojvodstvo warmińsko-mazurskie: všetky powiaty;
                        vojvodstvo wielkopolskie: všetky powiaty;
                        vojvodstvo zachodniopomorskie: všetky powiaty.
                     
                  “